પણ, પોતાની પર્સનલ લાઇફમાં અધુરી શ્રીને એક સાથીની જરૂર હતી. મિથુન ચક્રવર્તી સાથેના સંબંધોનો અંત આવ્યો હતો. તેવામાં તેને ફરીવાર બોની કપૂરનો સાથ મળ્યો. બોનીએ શ્રીદેવીની માતાની ખરાબ તબિયતના સમયમાં તેનો ખૂબ સાથ આપ્યો. બોનીએ અમેરીકા સુધી જઈને શ્રીદેવીને તેનાં જીવનના સૌથી કપરા સંજોગોમાં તેની સાથે રહી તેનું દિલ જીતી લીધું હતું. શ્રીદેવીની માતાએ પણ બોની સાથેના તેના સંબંધોનો સ્વીકાર કર્યો હતો. માતાનાં અવસાન બાદ, શ્રીદેવીને બોનીમાં પોતાનો સહારો જણાયો. અને સમાજની વિરુધ્ધ જઈ તેણે 1996 માં અગાઉથી પરણેલા બોની કપૂર સાથે લગ્ન કર્યા. કહેવાય છે કે લગ્ન વખતે શ્રી ગર્ભાવસ્થામાં હતી. તેને સાતમો મહિનો ચાલતો હતો. અને લગ્નનાં 2-3 મહિનામાં જ તેની પ્રથમ પુત્રી જાહ્નવીનો જન્મ થયો હતો. બોની કપૂરની પહેલી પત્ની મોના કપૂર અને તેનાં સંતાનો માટે આ એક કપરો સમય હતો. મોના અને તેનાં બાળકો, અર્જુન કપૂર અને અંશુલાએ, શ્રીદેવીને ક્યારેય સ્વીકારી નહી. 2012 માં મોના કપૂરનું કેન્સરથી પીડાઈને મૃત્યુ થયું. અર્જુન કપૂરે તો એક ઇંટરવ્યૂમાં જણાવ્યું હતું કે શ્રીદેવી અને તેની પુત્રીઓનું તેનાં જીવનમાં કોઈ સ્થાન નથી.